Սարթաջ Ազիզ

**Սարթաջ Ազիզ** (, ), պակիստանցի տնտեսագետ, պետական գործիչ, Պակիստանի պլանավորման հանձնաժողովի նախագահի տեղակալ, Արտաքին գործերի նախարար, դաշնային սենատոր, Ազգային անվտանգության խորհրդական։

## Կենսագրություն
Սարթաջ Ազիզը ծնվել է 1929 թվականի փետրվարի 7-ին, Բրիտանական Հնդկաստանի Հյուսիսարևմտյան սահմանամերձ նահանգի Մարդան քաղաքում։ Ուսանողական տարիներին եղել է Պակիստանի շարժման ակտիվիստ։ 1949 թվականին ավարտել է Փենջաբի համալսարանը։ 1962 թվականին ուսումը շարունակել է Հարվարդի համալսարանում, որտեղ ստացել է պետական ​​կառավարման (տնտեսական զարգացման) մագիստրոսի կոչում։

1950 թվականից անցել է պետական ​​ծառայության, զբաղեցրել է տարբեր պաշտոններ, 1967 թվականին նշանակվել է տնտեսական պլանավորման հանձնաժողովի քարտուղարի տեղակալ, եղել է երրորդ և չորրորդ հնգամյա պլանների գլխավոր տնտեսագետներից մեկը։

1971-1975 թվականներին աշխատել է ՄԱԿ-ի Պարենի և գյուղատնտեսության բաժնում, 1971-1975 թվականներին՝ Պարենի համաշխարհային խորհրդում, 1978-1984 թվականներին՝ Գյուղատնտեսության զարգացման միջազգային հիմնադրամում։ Նա մասնակցել է մի շարք միջազգային համաժողովների, ակտիվ մասնակցություն է ունեցել Հյուսիս-Հարավ և Հարավ-Հարավ երկխոսություններին։

1984 թվականին Սարթաջ Ազիզը վերադարձել է Պակիստան և մինչև 1988 թվականը զբաղեցրել պարենի, գյուղատնտեսության և կոոպերատիվների հարցերով պետական ​​նախարարի պաշտոնը։ 1988 և 1993 թվականներին ընտրվել է Պակիստանի Սենատի անդամ։ 1990 թվականի օգոստոսից մինչև 1993 թվականի հունիսը եղել է Պակիստանի ֆինանսների նախարար, 1998-1999 թվականներին՝ արտաքին գործերի նախարար։ Արտաքին գործերի նախարարի պաշտոնում իր պաշտոնավարման ընթացքում Ազիզը ջանքեր գործադրել հարևան Հնդկաստանի հետ երկու երկրների միջև խաղաղության և ներդաշնակության հաստատման համար։

2004 թվականին նա նշանակվել է Բիկոնհաուսի ազգային համալսարանի պրոռեկտոր, որտեղ դասավանդել է նաև տնտեսագիտություն.։ 2009 թվականին լույս է տեսել նրա «Երազների և իրականությունների միջև» գիրքը։ Նա համալսարանում աշխատել է մինչև 2013 թվականը, որից հետո որպես երկրի արտաքին քաղաքականության պատասխանատու խորհրդական միացել է վարչապետ Նավազ Շարիֆի երրորդ վարչակազմին։ 2013-2015 թվականներին Սարթաջ Ազիզը եղել է Պակիստանի Ազգային անվտանգության խորհրդական։ Նավազ Շարիֆի վարչապետի պաշտոնից ազատվելուց հետո, նոր վարչապետ Շահիդ Հաքան Աբասին Ազիզին նշանակել է պլանավորման հանձնաժողովի փոխնախագահ։ Իր կարճ պաշտոնավարման ընթացքում նրա նպատակը եղել է բարելավել հանձնաժողովի գործառույթը։ Նա այդ պաշտոնում շարունակել է աշխատել մինչև 2018 թվականի մայիսի 31-ը։

Սարթաջ Ազիզը մահացել է 2024 թվականի հունվարի 2-ին, Պակիստանի մայրաքաղաք Իսլամաբադում, 94 տարեկան հասակում։

## Գրքեր
*Aziz, Sartaj (1999). Agricultural policies for the 1990s. Paris, France: Head of Publication Service, OCD. pp.&nbsp;1–134. ISBN 92-64-13350-X.
*Aziz, Sartaj (1990). Privatisation in Pakistan. Paris, France: Organization for Economic Cooperation and Development. ISBN 92-64-15310-1.
*Aziz, Sartaj (2000). Dil, Anwar Salik (ed.). Hunger, poverty and development: life and work of Sartaj Aziz. Michigan, United States: Intellectual Forum *Publications, at the University of Michigan. p.&nbsp;592. ISBN 978-969-0-01622-5.
*Aziz, Sartaj (2009) [2009], Between dreams and realities: some milestones in Pakistan's history (Illustrated ed.), Oxford, United Kingdom: Oxford University Press, 2009, p.&nbsp;408, ISBN 978-0-19-547718-4

## Ծանոթագրություններ

## Արտաքին հղումներ
* Sartaj Aziz 
* Официальный список министров иностранных дел Пакистана 

Կատեգորիա:Դիվանագետներ
Կատեգորիա:Պակիստանի քաղաքական գործիչներ
Կատեգորիա:Տնտեսագետներ